Ο **Χριστόφορος Τσακαλάκης** (αγγλικά: *Chris Tsakalakis*, 29 Αυγούστου 1967, Σαν Φρανσίσκο) είναι Ελληνοαμερικανός επιχειρηματίας του ηλεκτρονικού εμπορίου, ο οποίος διετέλεσε πρόεδρος της εταιρείας StubHub κατά την περίοδο της κυριαρχίας της στην παγκόσμια αγορά ηλεκτρονικών εισιτηρίων, καθώς και γενικός διευθυντής του τμήματος ηλεκτρονικών εισιτηρίων του eBay.

Βιογραφικό
----------

### Νεαρή ηλικία

Γεννήθηκε στο Σικαγο το 1967, και μεγαλώνοντας ολοκλήρωσε τις σπουδές του στις οικονομικές επιστήμες στη σχολή Ουάρτον από το πανεπιστήμιο της Πενσυλβάνια. Κατόπιν εργάστηκε ως σύμβουλος επιχειρήσεων για μερικά χρόνια μέχρι που ξεκίνησε την ενασχόληση του με το ηλεκτρονικό εμπόριο το 1996 δημιουργώντας 2 τεχνολογικές επιχειρήσεις οι οποίες είχαν ως αντικείμενο ενασχόλησης την επιχειρηματική έρευνα σχετικά με την υψηλή τεχνολογία.

### eBay

Προσλήφθηκε στο eBay το 2003 ως προϊστάμενος της ηλεκτρονικής αγοράς του *eBay Marketplaces*, όπου ασχολήθηκε με τα έργα διαφόρων τμημάτων της εταιρείας. Κατά τη διάρκεια της θητείας στον ρόλο αυτό, ο αριθμός συνδρομητών του EBay αυξήθηκε από 50.000 σε πάνω από 260.000.

### StubHub

Διετέλεσε πρόεδρος της εταιρείας πωλήσεων ηλεκτρονικών εισιτηρίων StubHub από το 2007 έως το 2014, οδηγώντας την εταιρεία στην κορυφή της αγοράς διεθνώς, καθώς και μια από τις κορυφαίες χορηγούς σε αθλητικά και ψυχαγωγικά γεγονότα με πάνω από 90 συνεργασίες παγκοσμίως, κάτι που τον έκανε να θεωρείται ένας από τους πλέον επιτυχημένους επιχειρηματικούς παράγοντες στον αθλητισμό και τις ηλεκτρονικές πωλήσεις εισιτηρίων με την μεγαλύτερη επιρροή διεθνώς.

Ο καθοριστικός ρόλος που διαδραμάτισε στην ανάπτυξη και επέκταση της εταιρείας στην παγκόσμια αγορά, βασίστηκε στην φιλοσοφία του πως η αγορά και επαναπώληση εισητηρίων σε υψηλότερη τιμή από τους χρήστες της υπηρεσίας είναι μια κινητήρια δύναμη ανάπτυξης, *πραγματικός καπιταλισμός* στην καλύτερη έκφανση του, και πως αυτοί που επωφελούνται περισσότερο από την επαναπώληση των εισητηρίων είναι οι ίδιοι οι θαυμαστές των καλλιτεχνών. Απαντώντας στην κριτική που δέχτηκε σχετικά με την τοποθέτηση του αυτή, ανέφερε πως το StubHub απομάκρυνε τις δοσοληψίες των εισητηρίων από τα αμβιβόλου νομιμότητας και ποιότητας σκοτάδια του παρεμπορίου και το έφερε στο φως, παρέχοντας ένα ασφαλές περιβάλλον το οποίο παρέχει εγγυήσεις στους αγοραστές.

### Μετέπειτα

Ο Τσακαλάκης έφυγε από το StubHub τον Νοέμβριο του 2014. Σύντομα έπειτα, έγινε πρόεδρος του διευθυντικού συμβουλίου του Αμερικανικού Σύνδεσμου Καρδιάς στην περιοχή Bay του Σαν Φρανσίσκο και γενικός διευθυντής της εταιρείας κατασκευής λογισμικού για φορητές συσκευές *Open Garden*.

Παραπομπές
----------

1. ↑  «Chris Tsakalakis». San Francisco Business Times.
2. 1 2 3  «Chris Tsakalakis». StubHub. Αρχειοθετήθηκε από το πρωτότυπο στις 23 Σεπτεμβρίου 2012. Ανακτήθηκε στις 12 Αυγούστου 2013. CS1 maint: Unfit url (link)
3. ↑  Ο Έλληνας που κρύβεται πίσω από το eΒay μιλά για τις συναλλαγές μέσω Ιντερνετ - Ελληνοβρετανικό κολλέγιο (αναδημοσίευση συνέντευξης στον Ελεύθερο Τύπο, 8.12.2007)
4. ↑  «StubHub's Chris Tsakalakis nominated as a 'Huffington Post Game Changer'». *Ticket News*. 5 Οκτωβρίου 2010. Αρχειοθετήθηκε από το πρωτότυπο στις 8 Σεπτεμβρίου 2014. Ανακτήθηκε στις 12 Αυγούστου 2013.
5. 1 2  «Chris Tsakalakis - CEO @ Open Garden | CrunchBase». *www.crunchbase.com*. Ανακτήθηκε στις 17 Ιανουαρίου 2016.
6. ↑  *The Economist*. Economist Newspaper Limited. 2007. σελ. 228. Ανακτήθηκε στις 12 Αυγούστου 2013.
7. ↑  «Chris Tsakalakis». *Ticket Summit*. 2009. Αρχειοθετήθηκε από το πρωτότυπο στις 1 Μαρτίου 2014. Ανακτήθηκε στις 12 Αυγούστου 2013.
8. ↑  «Chris Tsakalakis». *Huffington Post*. Ανακτήθηκε στις 12 Αυγούστου 2013.
9. ↑  «Why Reselling Tickets Is Good». *Huffington Post*. 5 Οκτωβρίου 2010. Ανακτήθηκε στις 12 Αυγούστου 2013.
10. ↑  *Billboard*. Nielsen Business Media, Inc. 9 Ιανουαρίου 2010. σελ. 15. ISSN 0006-2510. Ανακτήθηκε στις 12 Αυγούστου 2013.
11. ↑

Εξωτερικοί σύνδεσμοι
--------------------

* (Αγγλικά) Βίντεο συνέντευξης στην Huffington Post - huffingtonpost.com
* (Αγγλικά) Αρθογραφία στην Huffington Post - huffingtonpost.com